O agentovi FBI Gardnerovi Camdenovi sa povráva, že je génius... a tak trochu čudák. Kým v súkromí mu jeho analytický prístup skôr strpčuje život, v práci na oddelení profilov a rekonštrukcií PAR z neho robí skutočné eso. Z tohto oddelenia sa do terénu nevyráža a od stola sa tu riešia len beznádejné prípady, ktoré uviazli na mŕtvom bode. Takým bolo aj pátranie po sériovom vrahovi, ktoré Camden pred niekoľkými rokmi osobne uzavrel po tom, čo hlavný podozrivý zahynul pri požiari. Ako je potom možné, že človeka s rovnakou DNA teraz našli zavraždeného na úplne inom mieste? Vyšetrovanie dostane na starosť Camden a tentoraz to už bez výjazdu do terénu nepôjde. Pátranie po vrahovi sériových vrahov napokon preverí nielen jeho analytické schopnosti, ale aj empatiu. A o to viac, že od niektorého z najbližších kolegov zrejme unikajú citlivé informácie, čo ohrozuje Camdenovu rodinu.